b'\n_START_ARTICLE_\nRed Force\n_START_PARAGRAPH_\nRed Force on Intaminin valmistama vuoristorata PortAventura-huvipuistossa Espanjassa. Se on Euroopan nopein ja korkein vuoristorata. Radan pituus on 880 metri\xc3\xa4 ja korkeus on 112 metri\xc3\xa4. Red Forcen rakentaminen aloitettiin vuonna 2016 ja se avattiin huhtikuussa 2017._NEWLINE_Laitteen juna kiihdytet\xc3\xa4\xc3\xa4n s\xc3\xa4hk\xc3\xb6magneettien avulla 180 km/h noin viidess\xc3\xa4 sekunnissa. Laukaisun j\xc3\xa4lkeen juna nousee 90 asteen kulmassa 112 metrin korkeuteen ja tulee sielt\xc3\xa4 alas. Matkan aikana matkustaja voi kokea 4,8 G:n voiman. Laite on teemoitettu Ferrariksi. Junaan mahtuu kerrallaan 12 matkustajaa. Laitteen kapasiteetti on 1\xc2\xa0200 matkustajaa tunnissa.'